**Dipusetso tsa VAT bakeng sa barekisi**

**Pusetso ya VAT ke eng?**

Pusetso ya VAT ke bokaalo ba VAT bo lokelang ho leshwa ke SARS ho morekisi, moo:

* paloyohle ya bokaalo bo lefisitsweng morekisi phumanong ya dithoto le ditshebeletso le hodima ho tliswa ka hara naha ha dithoto (tseo kgulo e dumelletsweng ho tsona) ho fetang paloyohle ya bokaalo bo lefisitsweng phepelo ya dithoto kapa ditshebeletso tseo ka morekisi, bakeng sa nako e itseng ya lekgetho (eo ho thweng ke pusetso ya VAT hodima kgutliso), kapa
* morekisi o lefile bokaalo ba VAT, ho feta bokaalo bo neng bo lokela ho leshwa ho SARS (eo ho thweng ke phoso ya tefo e fetang tekanyo).

**Ebe dipusetso tsa VAT bakeng sa barekisi di sebetsa jwang?**

Ebang morekisi a tshwanelwa ke pusetso ya VAT, SARS e lokela ho lefa pusetso eo matsatsing a kgwebo a 21 ka mora ho fumana kgutliso e tlatsitsweng ka nepo ya VAT e mabapi le pusetso eo, ntle le ho ba le tswala efe kapa efe hodima pusetso eo e lokelang ho leshwa morekisi.

SARS e ka nna ya tshwara tefo ya pusetso tlasa mabaka a latelang:

* SARS e ikgotsofaditse hore pusetso e tsekwang e tla busetswa ke morekisi ho mokga o mong moo ditefiso tsa lekgetho hodima diphepelo tsa hae e tla bang tsa mokga oo;
* moo morekisi a sa fanang ka dintlha tsa banka
* nnetefatso, bohlahlobi kapa oditi ya pusetso ena di se di phethetswe, ntle feela ha ho ho fanwe ka netefaletso e amohelehang
* ho fanwe ka dikgutliso tsohle tsa VAT.

**Tswala**

Ebang pusetso e sa leshwe matsatsing a 21 a kgwebo, SARS e tla tlameha ho lefa tswala, ho latela sekgahla se behilweng, hodima bokaalo bo lokelang ho busetswa. Ka tlasa mabaka a mang a itseng, SARS e ka boela ya sebetsa palo hape kapa ya fanyeha nako ya matsatsi a kgwebo a 21, mme moo ho ka se leshwe tswala, ntle feela ebang nako ya matsatsi a 21 a kgwebo e seng e sebeditswe palo hape kapa e seng e fanyehilwe, e fetile.

Nako ya matsatsi a 21 a kgwebo e tla fanyehwa moo SARS e sa kgoneng ho fihlella dibuka le direkoto tsa morekisi. Boemong bona, nako ya matsatsi a 21 a kgwebo e behelwa ka thoko ho tloha mohla kopo ya phihlello e romellwang moreki ho fihlela mohla morekisi a dumellang phihlello e jwalo dibukeng le direkotong.

Nako ya matsatsi a 21 a kgwebo e tla boela e sebetswa palo hape tlasa mabaka a latelang:

* moo kgutliso ya VAT e leng phoso teng;
* SARS e fumane lesedi le mabapi le ditshenolo tse entsweng kgutlisong ya VAT;
* dintlha tsa banka di fosahetse (tsa morekisi kapa tsa akhaonto ya mokga wa boraro);
* moemedi wa morekisi ha a so kgethwe kapa ha ho so fanwe ka akhaonto ya banka (sena se sebetsa kgwebong e ngodisitsweng ya eo e seng moahi); kapa
* boitlamo ba lekgetho bo mabapi le dikgutlso ha bo so kgotsofatswe.

Ebang pusetso e lokelang ho leshwa ke ka lebaka la phoso ya tefo e fetang tekanyo, morekisi o tlameha hore nakong ya matsatsi a 90 a ho etsa tseko a fane ka dintlha tsa banka ho SARS hore tseko eo e be ya nnete.

Ebang morekisi a na le sekoloto se morao, pusetso ya VAT e tla fokotsa sekoloto seo mme balanse e tla tlameha hore e leshwe ke morekisi. Morekisi o tla tsebiswa ebang phokotso ena e etsahetse.

Pusetso ya VAT hodima kgutliso e tlameha ho tsekwa dilemong tse hlano ho tloha ka letsatsi leo ka lona kgutliso ya VAT e neng e lokela ho kenngwa ka lona mme phoso ya tefo e fetang tekanyo e tlameha ho tsekwa nakong ya dilemo tse 5 ho tloha mohla tefo eo e fetang tekanyo.

**Ebe morekisi a ka ngongoreha kapa a ipiletsa ebang SARS e sa tjhaele pusetso ya VAT monwana?**

Morekisi a ka ngongoreha kapa a ipiletsa qetong ya SARS ya ho se tjhaele pusetso ya VAT monwana. Barekisi ba kgethilweng hore ho ke ho be le netefatso e nngwe ya ditseko tsa bona tsa pusetso ba tla koptjwa ho nehelana ka ditokomane tsa tshehetso.

Barekisi ba ingodiseditseng eFiling ba ka sebedisa *Refund Dashboard* ho boha maemo a pusetso ya bona ya VAT.

**Keletso ya Bohlokwa:** Ka lebaka la dikgathatseho tse mabapi le boqhekanyetsi ba VAT, tshebediso ya dintlha tsa banka tsa mokga wa boraro di tla dumellwa feela mehlaleng ena e mmedi, wa pele, moo morekisi e leng khampani ya matjhabeng wa bobedi, moo morekisi a welang tlasa se bitswang "sehlopha sa dikhampani" (ke hore morekisi ka mohlomong ke karolo ya khampani kapa ya khampani e laolang). Mehlaleng ena ka bobedi, morekisi o tlameha ho fana ka tumello e hlokehang ho tswa ho motshwari wa akhaonto (mohlala, qeto ya khampani) mme a netefatse hore SARS ha e angwe ke ditahlehelo tse ka bang teng tsa bokaalo bo leshwang akhaontong eo e kgethilweng ya banka. Morekisi o lokela ho tlatsa foromo ya VAT119i bakeng sa sena.

**O hloka thuso?**

* Boha VAT [VAT 404 Guide for Vendors](https://www.sars.gov.za/lapd-vat-g02-vat-404-guide-for-vendors/)  (Chapter 12 – Exports and Imports)
* Boha [Government Notice No. R. 316 ‘Export Regulations’](https://www.sars.gov.za/lapd-lsec-reg-2014-05-regulation-r316-gg-37580-2-may-2014/)
* Letsetsa [SARS Contact Centre](https://www.sars.gov.za/contact-us/contact-centre/)ho 0800 00 7277
* Etsa kopo ya ho kopana ka tshebediso ya marangrang, hopola ho etsa tlhophiso ya kopano pele.